Els titulars d'aprofitaments d'aigües subterrànies, inscrits en el Registre d'aigües, en les seccions A i C, o anotats en el Catàleg d'aigües privades, en l'àmbit que defineix el Pla especial de l'Alt Guadiana, aprovat pel Reial decret 13/2008, d'11 de gener, i subjecte a la vigència d'aquest, els poden transmetre, de manera irreversible i en la seva totalitat, a altres titulars d'aprofitaments, que han de ser adquirits mitjançant la corresponent concessió atorgada per l'organisme de conca de conformitat amb el procediment que estableix l'esmentat Reial decret 13/2008, d'11 de gener, i subjecta a les prescripcions següents:
Aquest percentatge s'ha de determinar atenent les condicions tècniques i ambientals que concorrin i, si s'escau, vinculat al programa d'actuació per a la recuperació del bon estat de la massa d'aigua.
b ) Quan l'ús a què es destini l'aigua sigui el regadiu, no es pot incrementar la superfície de reg que ja tingui reconeguda el cedent.
c ) S'han d'atorgar per un termini que finalitza el 31 de desembre de 2035, i en aquell moment el concessionari tindrà preferència per obtenir una nova concessió.
d ) En el procediment s'ha de prescindir del tràmit de competència de projectes.
e ) El termini per a la tramitació de l'expedient de sol·licitud de concessió és de 9 mesos.
Excepcionalment es pot autoritzar als titulars de concessions d'aigües subterrànies que tinguin els seus drets inscrits en la secció A del Registre d'aigües la transmissió irreversible d'una part dels drets dels quals són titulars a altres titulars d'aprofitaments, sempre que es declari de manera expressa el volum d'aigua a què es renuncia i s'identifiqui de manera inequívoca l'extensió de terra que es deixarà de regar.
Aquesta transmissió s'ha de fer mitjançant la modificació de característiques de la concessió cedent i l'atorgament de concessió per al cessionari, expedients que s'han de tramitar obligatòriament de manera conjunta.
La cessió de drets en els termes que estableixen els dos apartats anteriors es pot dur a terme sense infraestructures de conducció quan el cedent i el cessionari pertanyin a la mateixa massa d'aigua subterrània.
De manera excepcional es poden atorgar noves concessions a titulars d'explotacions agropecuàries que compleixin les condicions que estableix el programa d'actuació, si qui les sol·licita adquireix de manera definitiva, segons el que disposen l'apartat 1 o l'apartat 2 d'aquesta disposició addicional, el volum total necessari més el percentatge que fixi la Confederació Hidrogràfica del Guadiana.
Aquesta disposició no s'ha d'aplicar als titulars d'una concessió atorgada en virtut del que disposa l'article 5 de l'annex 1 del Reial decret 13/2008, d' 11 de gener, pel qual s'aprova el Pla especial de l'Alt Guadiana, quan tinguin la condició de cedents.
Els titulars d'aprofitaments per disposició legal situats en l'àmbit definit pel Pla especial de l'Alt Guadiana, aprovat pel Reial decret 13/2008, d'11 de gener, que a la data d'entrada en vigor d'aquesta disposició addicional estiguin inscrits en la secció B del Registre d'aigües, o que hagin sol·licitat, d'acord amb l'article 54.2 d'aquesta Llei, l'autorització preceptiva sempre que els sigui finalment concedida, poden sol·licitar-ne la transformació en una concessió d'aigües públiques que s'ha d'atorgar amb el volum màxim anual reconegut i per al mateix ús o superior.
La sol·licitud s'ha de sotmetre a informació pública en l'àmbit que determini la Confederació Hidrogràfica del Guadiana, quan es prevegi que pot afectar drets de tercers i, sempre a l'ajuntament al terme municipal del qual radiqui el predi.
S'ha de prescindir del tràmit de competència de projectes i s'ha d'exigir l'informe de compatibilitat amb el Pla hidrològic i el de l'Administració competent d'acord amb l'ús a què es destini.
En els predis en què l'aprofitament per disposició legal s'hagi transformat en concessió, no es pot realitzar cap aprofitament a l'empara de l'article 54.2 d'aquesta Llei.
Els titulars d'aprofitaments d'aigua, inscrits en el registre d'aigües, a les seccions A i C, o anotats en el catàleg d'aigües privades, en l'àmbit del Pla especial de l'Alt Guadiana i subjecte a la vigència del Pla, els poden transmetre tots i de forma irreversible a altres titulars d'aprofitaments, que han de ser adquirits mitjançant la concessió corresponent atorgada per l'organisme de conca de conformitat amb el procediment que estableix el Reial decret 13/2008, d'11 de gener, pel qual s'aprova el Pla especial del Guadiana i subjecta a les prescripcions següents:
Aquest percentatge s'ha de determinar tenint en compte les condicions tècniques i ambientals que concorrin i, si s'escau, vinculat al programa d'actuació per a la recuperació del bon estat de la massa d'aigua.
b ) Quan l'ús a què es destini l'aigua sigui el regadiu no es podrà incrementar la superfície que ja tingui reconeguda el cessionari.
c ) S'han d'atorgar per un termini que finalitza el 31 de desembre de 2035, i en aquell moment tindrà preferència el concessionari per obtenir una nova concessió.
La cessió de drets en els termes establerts a l'anterior apartat es pot fer sense infraestructures de conducció quan el cedent i el cessionari pertanyin a la mateixa massa d'aigua subterrània.
De manera excepcional es poden atorgar noves concessions a titulars d'explotacions agropecuàries, que compleixin les condicions establertes en el programa d'actuació, si qui les sol·licita adquireix de manera definitiva, segons el que disposa l'apartat 1 d'aquesta disposició addicional, el volum total requerit més el percentatge que fixi la Confederació Hidrogràfica del Guadiana.
En les conques hidrogràfiques intercomunitàries, correspon a les comunitats autònomes que tinguin prevista la competència executiva sobre les facultats de policia de domini públic hidràulic en els seus estatuts d'autonomia, l'exercici, dins el seu àmbit territorial, de les funcions assenyalades a l'apartat 2 de l'article 94 d'aquesta Llei, així com la tramitació dels procediments a què donin lloc les actuacions esmentades fins a la proposta de resolució.
En l'exercici d'aquestes funcions, és aplicable als òrgans competents de les comunitats autònomes el que disposen els apartats 3 i 4 de l'article 94.